open-index/open-wikipedia-markdown huggingface dataset:
עונת 2004/2005 בליגת העל בכדורסל

**עונת 2004/2005 ב[[ליגת העל בכדורסל]] ** הייתה העונה ה-51 של תחרות ארצית בישראל והעונה החמישית של ליגת העל. הליגה כללה 12 קבוצות. מתכונת העונה הייתה זהה לעונה הקודמת. העונה הסדירה כללה 22 מחזורים, כאשר כל הקבוצות נפגשו פעמיים. שמונה הראשונות הועלו לסדרות רבע הגמר. לאחר מכך בין הקבוצות המנצחות נערכו משחקי בבית חצי הגמר, כאשר לכל קבוצה היו 6 משחקים. הגמר נערך בסדרה של טוב מ-5 כאשר המנצחת בסדרת הגמר זוכה באליפות. 4 האחרונות המשיכו להתמודד ביניהן במסגרת הפלייאוף התחתון כאשר כל קבוצה פגשה את האחרת בבית ובחוץ לקביעת היורדות.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה מכבי פתח תקווה.

העונה הסדירה החלה ב-26 באוקטובר 2004 הסתיימה ב-27 במרץ 2005.  לאחר הפלייאוף, העונה הסתיימה בניצחון של מכבי תל אביב בפעם ה-12 ברציפות ובפעם ה-45 בתולדות המועדון.

בהתאם לתוצאות העונה מכבי פתח תקווה ומ.כ. חיפה/נשר ירדו ליגה.
## טבלת הליגה

## פלייאוף

### בית חצי הגמר

בבית חצי הגמר נערכו 6 מחזורים וכל הקבוצות שעלו לבית חצי הגמר נפגשו פעמיים.

## כדורסלנים מצטיינים
* מאליק דיקסון ממכבי ראשון לציון היה מלך הסלים עם 24.7 סלים למשחק.
* ליאור אליהו מהפועל גליל עליון היה מלך הסלים הישראלי עם 13.9 סלים למשחק
* שארונאס יאסיקביצ'יוס ממכבי תל אביב נבחר לשחקן העונה.
* ליאור אליהו מהפועל גליל עליון נבחר לשחקן הישראלי של העונה.

## ראו גם

* גביע המדינה בכדורסל 2004/2005

## קישורים חיצוניים
* מידע מאתר מנהלת הליגה

קטגוריה:2004 בישראל: כדורסל
קטגוריה:עונות בליגה העליונה בכדורסל בישראל
קטגוריה:2005 בישראל: ספורט
קטגוריה:תחרויות כדורסל ב-2004
קטגוריה:תחרויות כדורסל ב-2005
הקורפוס ה-51 (ורמאכט)

**הקורפוס ה-51** (בגרמנית: **LI. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם ב-25 בנובמבר 1940, וכמפקדו מונה הנס-וולפגנג ריינהרד. במהלך המערכה בבלקן לחם הקורפוס כחלק מהארמייה השנייה, ואף לחם במערכה על יוון. במהלך מבצע ברברוסה לחם הקורפוס בתחילה כעתודת קבוצת ארמיות דרום, ולאחר מכן כחלק מהארמייה השישית, עימה לחם בקרב קייב ובקרב חרקוב הראשון. ב-8 במאי 1942 מונה ולטר פון זיידליץ-קורצבאך למפקד הקורפוס ה-51, ולחם עמו במתקפת הקיץ הגרמנית, ולאחר מכן לחם עמו בקרב סטלינגרד. ב-31 בינואר 1943 נכנע הקורפוס יחד עם כל שרידי הכוחות שהיו בכיס הדרומי בסטלינגרד וחייליו נלקחו לשבי.

בהמשך המלחמה הוקם הקורפוס מחדש כקורפוס הררי, שלחם באיטליה בקרבות השונים.

## מפקדים
* הנס-וולפגנג ריינהרד (25 בנובמבר 1940 - 8 במאי 1942)
* ולטר פון זיידליץ-קורצבאך (8 במאי 1942 - 31 בינואר 1943)

## סדר הכוחות
### המערכה בבלקן
במערכה בבלקן כלל הקורפוס את היחידות הבאות:
* הדיוויזיה ה-132
* הדיוויזיה ה-183

### מבצע ברברוסה
במבצע ברברוסה כלל הקורפוס את היחידות הבאות:
* הדיוויזיה ה-79
* הדיוויזיה ה-95

### קרב סטלינגרד
בקרב סטלינגרד כלל הקורפוס את היחידות הבאות:
* הדיוויזיה ה-71
* הדיוויזיה ה-79
* הדיוויזיה ה-94
* דיוויזיית היגר ה-100
* הדיוויזיה ה-295
* הדיוויזיה ה-305
* הדיוויזיה ה-389
* דיוויזיית הפאנצר ה-14
* דיוויזיית הפאנצר ה-24

## קישורים חיצוניים
* הקורפוס ה-51 באתר lexikon-der-wehrmacht 

קטגוריה:זירת מזרח אירופה במלחמת העולם השנייה 
51
קטגוריה:יחידות גרמניות בקרב סטלינגרד
רינלדו קאפלו

**רינלדו "דינדו" קאפלו** (באיטלקית: **Rinaldo "Dindo" Capello**; נולד ב-17 ביוני 1964) הוא נהג מרוצי מכוניות מקצועני לשעבר מאיטליה.

במהלך קריירת המרוצים שלו זכה קאפלו 3 פעמים במרוץ 24 השעות של לה מאן ו-5 פעמים במרוץ 12 השעות של סברינג.

## קריירה
קאפלו נולד ב-17 ביוני 1964 בעיר אסטי באיטליה. את קריירת המרוצים שלו החל בשנת 1976 במרוצי הקארטינג. את המעבר לקטגוריית המכוניות החד מושביות ביצע בשנת 1983 כאשר החל להשתתף בפורמולה פיאט-אבארת'. בשנת 1990 רשם קאפלו הישג נאה לאחר שזכה באליפות הסופר-טוריסמו האיטלקית כאשר נהג במכונית פולקסווגן גולף. בשנת 1996 זכה בתואר זה שוב הפעם כאשר נהג במכונית האאודי A4. את הפריצה הגדולה שלו ביצע בשנת 1997 לאחר שזכה במרוץ הסיבולת היוקרתי 6 השעות של וללונגה באיטליה כאשר שוב נהג במכונית הפולקסווגן גולף.

בשנת 1998 השתתף קאפלו לראשונה במרוץ 24 השעות של לה מאן כאשר נהג עבור קבוצת גולף-דווידוף במכונית המקלארן F1.

בשנת 1999 חתם קאפלו בקבוצת אאודי ונהג עבורה בשנה זו במרוץ לה מאן אותו סיים במקום הרביעי במכונית האאודי R8R. בשנת 2000 השיג קאפלו את הפודיום הראשון שלו במרוץ לה מאן לאחר שסיים יחד עם צוות הנהגים השותפים לו במקום השלישי במכונית האאודי R8 (מרוצים) החדשה של החברה.

בשנת 2003 רשם את הישגו הגדול ביותר בקריירת המרוצים שלו לאחר שזכה בניצחון בכורה במרוץ לה מאן כאשר התחרה עבור קבוצת בנטלי לצד הנהגים טום קריסטנסן וגיא סמית'. בשנה שלאחר מכן זכה שוב במרוץ הפעם תחת קבוצת אאודי, ובשנת 2008 רשם ניצחון נוסף במרוץ כאשר נהג במכונית האאודי R10 לצד הנהגים השותפים טום קריסטנסן ואלן מקניש.

## קישורים חיצוניים

* 

קטגוריה:נהגי מכוניות מרוץ איטלקים
קטגוריה:מתחרים במרוץ 24 השעות של לה מאן
קטגוריה:איטלקים שנולדו ב-1964
עונת 2005/2006 בליגת העל בכדורסל

**עונת 2005/2006 ב[[ליגת העל בכדורסל]] ** הייתה העונה ה-52 של תחרות ארצית בישראל והעונה השישית של ליגת העל. הליגה כללה 11 קבוצות עקב כך שמ.ס. רמת אפעל ויתרה על העלייה לליגת העל. שיטת הפלייאוף בסדרות בוטלה ובמקומה הונהגו שני שינויים: סיבוב שלישי נוסף לעונה הרגילה ובסיומו ארבע הראשונות העפילו לפיינל פור. זו הייתה הפעם הראשונה בהיסטוריה של הכדורסל הישראלי בה אליפות המדינה הוכרעה בשיטת הפיינל פור.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה עירוני רמת גן.

העונה הסדירה החלה ב-23 באוקטובר 2005 הסתיימה ב-31 במאי 2006. העונה הסתיימה בפיינל פור בניצחון של מכבי תל אביב בפעם ה-13 ברציפות ובפעם ה-46 בתולדות המועדון.

בהתאם לתוצאות העונה הפועל חיפה/רמת השרון והפועל תל אביב ירדו ליגה.

## טבלת הליגה

### פיינל פור

## כדורסלנים מצטיינים
* מרכוס האטן מהפועל תל אביב היה מלך הסלים עם 23.0 סלים למשחק.
* ליאור אליהו מהפועל גליל עליון היה מלך הסלים הישראלי עם 15.9 סלים למשחק
* טימי באוורס ממכבי גבעת שמואל נבחר לשחקן העונה.
* ליאור אליהו מהפועל גליל עליון נבחר לשחקן הישראלי של העונה.

## ראו גם

* גביע המדינה בכדורסל 2005/2006

## קישורים חיצוניים
* מידע מאתר מנהלת הליגה

## הערות שוליים

קטגוריה:2006 בישראל: כדורסל
קטגוריה:עונות בליגה העליונה בכדורסל בישראל
קטגוריה:2005 בישראל: ספורט
קטגוריה:תחרויות כדורסל ב-2006
קטגוריה:תחרויות כדורסל ב-2005
עונת 2006/2007 בליגת העל בכדורסל

**עונת 2006/2007 ב[[ליגת העל בכדורסל]] ** הייתה העונה ה-53 של תחרות ארצית בישראל והעונה השביעית של ליגת העל. החל מעונה זו כונן החוק "הרוסי" בליגה הישראלית, חוק המחייב שני ישראלים על המגרש בכל עת, ללא קשר למספר הזרים הרשומים בקבוצה. הפועל חולון שעלתה לליגת העל ויתרה על מקומה. הפועל תל אביב לא הצליחה להעמיד קבוצה לליגה ובמקומה הופיעה הפועל גלבוע/עפולה שסיימה במקום השני בלאומית. כתוצאה מכך הליגה כללה 10 קבוצות בלבד. ארבע הראשונות העפילו לפיינל פור.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל גלבוע/עפולה.

העונה הסדירה החלה ב-5 בנובמבר 2006 הסתיימה ב-24 במאי 2007. בגמר הפיינל פור ניצחה מכבי תל אביב את הפועל ירושלים 78-80 לאחר שהאחרונה הובילה לכל אורך המשחק. את סל הניצחון קלע ג'יימי ארנולד, 2.2 שניות לסיום וזו הייתה הפעם הראשונה והיחידה במשחק בו מכבי תל אביב הייתה ביתרון. בכך היא זכתה בפעם ה-14 ברציפות ובפעם ה-47 בתולדות המועדון. משחק הגמר זכה בקרב אנשי הפועל ירושלים לכינוי "המשחק שלא היה", לאור חשדות לגבי הטיה בשיפוט במהלכו.

בהתאם לתוצאות העונה מכבי גבעת שמואל ירדה ליגה.
## טבלת הליגה

### פיינל פור

## כדורסלנים מצטיינים
* ריקארדו מארש מעירוני אשקלון היה מלך הסלים עם 20.9 סלים למשחק.
* רביב לימונד מעירוני נהריה היה מלך הסלים הישראלי עם 14.9 סלים למשחק
* לי ניילון מבני השרון נבחר לשחקן העונה.
* רביב לימונד מעירוני נהריה נבחר לשחקן הישראלי של העונה.

## ראו גם
* גביע המדינה בכדורסל 2006/2007
* גביע ווינר בכדורסל 2006

## קישורים חיצוניים
* מידע מאתר מנהלת הליגה

קטגוריה:2006 בישראל: כדורסל
קטגוריה:עונות בליגה העליונה בכדורסל בישראל
קטגוריה:2007 בישראל: כדורסל
קטגוריה:תחרויות כדורסל ב-2006
קטגוריה:תחרויות כדורסל ב-2007
הקורפוס ההררי ה-51 (ורמאכט)

**הקורפוס ההררי ה-51** (בגרמנית: **LI. Gebirgs-Armeekorps**) היה קורפוס של הורמאכט שלחם במלחמת העולם השנייה.

## היסטוריה
ב-15 באוגוסט 1943 הוקם הקורפוס בווינה כקורפוס הררי, והועמד תחת פיקוד ולנטין פוירשטיין. בדצמבר 1943 נשלח הקורפוס לאיטליה כחלק מהארמייה ה-14, ולחם עימה בקרב מונטה קאסינו, ולאחר מכן לחם הקורפוס בקרבות השונים באיטליה כחלק מהארמייה העשירית והארמייה ה-14 לסירוגין. בינואר 1945 מונה פרידריך וילהלם האוק למפקד הקורפוס, ופיקד עליו עד סוף המלחמה.

## מפקדים
* ולנטין פוירשטיין (15 באוגוסט 1943 - ינואר 1945)
* פרידריך וילהלם האוק (ינואר 1945 - 2 במאי 1945)

## סדר הכוחות
### קרב מונטה קאסינו
בקרב מונטה קאסינו כלל הקורפוס את היחידות הבאות:
* דיוויזיית הרייכסגרנדיר ה-44
* דיוויזיית הצנחנים ה-1
* דיוויזיית היגר ה-114
* הדיוויזיה ההררית ה-5

### מתקפת האביב של בעלות הברית בצפון איטליה
במתקפת האביב של בעלות הברית בצפון איטליה כלל הקורפוס את היחידות הבאות:
* דיוויזיית היגר ה-114
* הדיוויזיה ה-334
* הדיוויזיה ה-232
* הדיוויזיה ה-148
* דיוויזיית הברסליירי ה-1 "איטליה"

## קישורים חיצוניים
* הקורפוס ההררי ה-51 באתר lexikon-der-wehrmacht 

קטגוריה:זירת מזרח אירופה במלחמת העולם השנייה 
51
משה אשקר הכהן

ר' **משה יוסף אשקר הכהן** (באנגלית: **Ashkar** או **Ashear**; 1877 – אוקטובר 1940, י"ז בתשרי ה'תש"א) היה מפייטני יהדות חלב במאה ה-19 וה-20.

## קורות חיים
נולד בשנת 1877 בעיר חלב שבסוריה. כשהיה בן שש, בשנת 1883 התייתם מאביו, ור' רפאל ענתבי, מגדולי פייטני חלב, לקח עליו את חסותו, והוא הפך לתלמידו הקרוב. מאחר שענתבי היה עיוור, אשקר העלה על הכתב רבים מפיוטיו של רבו. ממנו למד את המוזיקה הערבית ואת הכתיבה הפיוטית בלשון העברית. כשהתחתן אשקר חיבר ענתבי פיוט, "מלך רחמן", ובו מוזכרים תלמידו משה, ואבי הכלה יעקב: .

בשנת 1903 מונה לחזן ולבעל הקורא של בית הכנסת הגדול של העיר חלב. בשנת 1912 היגר לניו יורק שבארצות הברית עם אמו. תחילה חי במנהטן ולאחר מכן בברוקלין, שם שימש כחזן בית הכנסת מגן דוד  במשך 28 שנים. הוא הביא לניו יורק את מסורת השירה החלבית ואת הפיוטים שחיבר, וכן חיבר בעיר פיוטים חדשים, וכך ייסד את מסורת השירה החלבית בארצות הברית. פעל לשמר ולהעביר הלאה את מסורת ה"פזמונים".

נהג להאזין ללחנים מצריים, טורקיים וחלביים, ואף ללחנים אירופיים, ועל פיהם לכתוב את שיריו. השתדל לשמור על המצלול המקורי של מילות השיר הערבי, ולמרות מגבלה זאת, שיריו מצטיינים בכתיבה איכותית. חיבר פיוטים רבים, שחלקם מושרים עד היום בקהילות ישראל השונות. בין שאר הפיוטים שחיבר "אל מאד נעלה".

נפטר ביום השני של חול המועד סוכות ה'תש"א, 1940.

## קישורים חיצוניים
* ר' משה אשקר הכהן באתר קהילות שרות
* פיוטים שחיבר באתר הפיוט והתפילה
* Moshe Ashear - חכם משה אשקר הכוהן באתר Pizmonim.org
* 

## הערות שוליים

קטגוריה:חזנים אמריקאים
קטגוריה:חזנים סורים
קטגוריה:פייטנים
קטגוריה:רבני ארם צובא
קטגוריה:רבנים אמריקאים
קטגוריה:ילידי 1877
קטגוריה:נפטרים ב-1940
צינוק

[שמאל|ממוזער|250px|פרוזדור חדרי הצינוק ב[מוזיאון אסירי המחתרות - ירושלים]]
**צינוק** הוא סוג של תא מאסר קטן וחסר חלונות, בעיקר מתחת לפני הקרקע. צינוק משמש כיום בעיקר לכליאה בבידוד, צורת ענישה שבה מונעים מאסיר כל מגע עם אנשים מלבד סוהרים ואנשי רפואה. צורת ענישה זאת נחשבת לבין הקשות ביותר בכלא, ולכן היא מוגבלת בזמן. 

## היסטוריה
[שמאל|ממוזער|250px|צינוק מימי הביניים, טירת מונטסוניס, [קטלוניה]]
תאי צינוק מקושרים כיום בדרך כלל עם טירות ימי הביניים, שם לעיתים שימש, בנוסף לתא כליאה, גם כחדר עינויים. הסוג הידוע ביותר מימי הביניים של צינוק הוא אובליאט, שבו הדלת היחידה היא בתקרה.

טירות נורמניות מימי הביניים המכילות תאי צינוק לא נשמרו עד ימינו, והן היו נפוצות יותר בסקוטלנד. מאסר לא היה עונש מקובל בימי הביניים כמו שהוא מקובל כיום, רוב האסירים היו ממתינים למשפט, פסיקה או פשרה. בימי הביניים, אסירים ממעמד האצילים לא שהו כלל במרתפים, אלא בחדרים מיוחדים ונוחים יחסית לתקופה.

החוק הסיני בימינו מתיר שהייה בצינוק עד 3 שבועות, עם זאת גאו ג'י-שנג הוחזק בצינוק במשך 3 שנים.

## אטימולוגיה
המילה העברית "צינוק" היא מילה יחידאית במקרא: , ועל פי הקשרה היא קשורה לענישה ולכליאה, ויש ששיערו שהיא קשורה למילה דומה באכדית שמשמעה אגידה, ואף בלשון חז"ל מופיעה המילה במשמעות "אגודה".

## קישורים חיצוניים

* 

## הערות שוליים

קטגוריה:ענישה
קטגוריה:בתי סוהר
קטגוריה:חדרים
פרנק טאוורס

[שמאל|ממוזער|150px|[https://images.haaretz.co.il/polopoly_fs/1.3014214.1469098689!/image/303835760.jpg_gen/derivatives/size_640xAuto/303835760.jpg קישור לתמונה של טאוורס] באתר [הארץ]]
**פרנק וינצ'סטר טאוורס** (באנגלית: **Frank Winchester Towers**; 13 ביוני 1917 - 4 ביולי 2016) היה קצין בצבא ארצות הברית, שארגן את מבצע הצלתם של 2,500 יהודים שנכלאו בקרון רכבת שיועד להשמדה במחנה הריכוז טרזיינשטט, באפריל 1945 ("רכבת המוות").

## קורות חייו
טאוורס נולד בבוסטון, וכשהיה ילד עבר עם משפחתו לוורמונט. לאחר סיום לימודיו, החל לעסוק כשמאי ביטוח.

בשנת 1940, גויס תחילה למשמר הלאומי ובהמשך המלחמה עבר לדיוויזיה ה-30 של חיל הרגלים האמריקאי , שם שירת כקצין קישור. במסגרת תפקידו זה נטל חלק במבצעים שונים, בהם הפלישה לנורמנדי בשנת 1944 ובהמשך בקרב על הבליטה.

#### שחרור היהודים מ"רכבת המוות"
ב-6 באפריל 1945, מספר ימים לפני שחרור מחנה הריכוז ברגן-בלזן, נצטוו כ-2,500 אסירים יהודים להתכונן לעזיבת המחנה. למחרת, יצאו האסירים דרך שערי המחנה והחלו לצעוד כ-10 ק"מ לתחנת הרכבת הסמוכה בעיר צלה  (Celle), שם נצטוו לעלות על רכבת שתיקח אותם למחנה הריכוז טרזיינשטט. אנשי האס אס שאבטחו את הרכבת, קיבלו פקודה לפיה אם לא יצליחו להגיע ליעד, עליהם להשמיד את הרכבת ולהטביע את נוסעיה בנהר אלבה.

ב-13 באפריל 1945, לאחר שישה ימי נסיעה עצרה הרכבת ליד הכפר פרסלבן  (Farsleben) שבגרמניה, כשברקע נשמעים הדי תותחים. במהלך מבצע של גדוד הטנקים 743, השייך לדיוויזיית חיל הרגלים ה-30, הצליחו האסירים להימלט מהרכבת. טאוורס, במסגרת תפקידו כקצין קישור, פיקד על החלק הלוגיסטי של מבצע ההצלה, במסגרתו גייס אמבולנסים, ג'יפים ומשאיות, ודאג להעביר את האסירים המשוחררים לעיירה הילרסלבן, שם שכן מחנה של חיל האוויר הגרמני. בעיירה הזו הקימו החיילים האמריקאים בית חולים לטיפול ביהודים ששחררו, כשאת הציוד הרפואי והמזון החרימו האמריקאים ממחסנים גרמנים סמוכים.

טאוורס אף השתתף בשחרור עובדי כפייה יהודים ממחנה "פולטה" בעיר מגדבורג, מחנה-משנה של מחנה הריכוז בוכנוואלד, בו פעל מפעל תחמושת.

#### לאחר המלחמה
לאחר המלחמה, חתם טאוורס קבע, והמשיך לשרת בתפקידים שונים בגרמניה עד שהשתחרר בשנת 1950, בדרגת מייג'ור. על פעולותיו השונות במסגרת השירות ועל אומץ ליבו, זכה בפרסים ואותות הוקרה רבים. לאחר שחרורו מהצבא, ניהל חנות מכולת מקומית במשך מספר שנים ואחר כך עבד באוניברסיטת פלורידה, בתפקיד אדמיניסטרטיבי, עד שפרש לגמלאות בשנת 1979.

טאוורס פעל רבות לתיעוד והנצחת קורות מלחמת העולם השנייה ואף עמד, בין היתר, בראש עמותת ותיקי הדיוויזיה ה-30 והקים את ארגון "פרחי הזיכרון", שחבריו מאמצים קברים של חיילים אמריקאים בצרפת. כמו כן, הרצה רבות ברחבי העולם על סיפור הצלת היהודים מהרכבת.

בשנת 2011, הוזמן טאוורס לישראל ונפגש עם 55 מתוך 700 הילדים שהיו על הרכבת שהציל. את המפגש ארגנה ורדה וייסקופף, שחקרה את הנושא ופרסמה בכתב העת "הרפואה" מאמר מקיף על הצלת הרכבת ובית החולים שהקימו החיילים האמריקאים כדי לטפל בניצולים.

טאוורס נפטר ב-4 ביולי 2016 בביתו בברוקר  שבפלורידה. הותיר אחריו את אשתו מרי, שלוש בנות ובן.

## קישורים חיצוניים
* 
* 

## הערות שוליים

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:קצינים אמריקאים במלחמת העולם השנייה
קטגוריה:אמריקאים שנולדו ב-1917
קטגוריה:אמריקאים שנפטרו ב-2016
הקורפוס ה-52 (ורמאכט)

ממוזער
**הקורפוס ה-52** (בגרמנית: **LII. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם ב-25 באוקטובר 1940, וכמפקדו מונה קורט פון בריזן. במהלך המערכה בבלקן לחם הקורפוס כחלק מהארמייה השנייה, ואף לחם במערכה על יוון. במהלך מבצע ברברוסה לחם הקורפוס בתחילה כחלק מהארמייה ה-17 במסגרת קבוצת ארמיות דרום, עימה לחם בקרב קייב ובקרב חרקוב הראשון. ב-10 בדצמבר 1941 מונה אויגן אוט למפקד הקורפוס, ובאוגוסט 1942 הועבר הקורפוס תחת פיקוד ארמיית הפאנצר הראשונה כחלק מקבוצת ארמיות A, והשתתף עימה בקרב על קווקז. בפברואר 1943 הועבר הקורפוס תחת פיקוד הארמייה ה-17, והשתתף עמה בקרבות בגשר קובאן. באפריל הועבר הקורפוס תחת פיקוד פלגת הארמייה קמפף, והשתתף בקרב חרקוב השלישי, וביולי לחם הקורפוס בקרב קורסק כחלק מארמיית הפאנצר הרביעית. ב-1 באוקטובר 1943 מונה הנס-קרל פון שלה למפקד הקורפוס, והקורפוס הועבר תחת פיקוד ארמיית הפאנצר הראשונה. ב-20 בנובמבר 1943 מונה אריך בושנהאגן למפקד הקורפוס, ובינואר 1944 הועבר הקורפוס תחת פיקוד הארמייה השישית, ולחם עימה בקרבות באוקראינה. ב-1 בפברואר 1944 מונה רודולף פון בינאו למפקד הקורפוס, וב-1 באפריל 1944 חזר אריך בושנהאגן לפקד על הקורפוס. באוגוסט כותר הקורפוס במהלך מבצע יאשי-קישינב ולבסוף הושמד, וב-27 בספטמבר הוכרז על פירוק הקורפוס.

## מפקדים
* קורט פון בריזן (25 באוקטובר 1940 - 20 בנובמבר 1941)
* אלברט צהל (20 בנובמבר 1941 - 10 בדצמבר 1941)
* אויגן אוט (10 בדצמבר 1941 - 1 באוקטובר 1943)
* הנס-קרל פון שלה (1 באוקטובר 1943 - 20 בנובמבר 1943)
* אריך בושנהאגן (20 בנובמבר 1943 - 1 בפברואר 1944)
* רודולף פון בינאו (1 בפברואר 1944 - 1 באפריל 1944)
* אריך בושנהאגן (1 באפריל 1944 - אוגוסט 1944)

## סדר הכוחות
### המערכה בבלקן
במערכה בבלקן כלל הקורפוס את היחידות הבאות:
* הדיוויזיה ה-169
* הדיוויזיה ה-197
* הדיוויזיה ה-125

### מבצע ברברוסה
במבצע ברברוסה כלל הקורפוס את היחידות הבאות:
* הדיוויזיה הקלה ה-101
* הדיוויזיה הקלה ה-97
* הדיוויזיה הקלה ה-100

### קרב קורסק
בקרב קורסק כלל הקורפוס את היחידות הבאות:
* הדיוויזיה ה-57
* הדיוויזיה ה-255
* הדיוויזיה ה-332

### מבצע יאשי-קישינב
במבצע יאשי-קישינב כלל הקורפוס את היחידות הבאות:
* הדיוויזיה ההררית ה-4
* הדיוויזיה ה-294
* הדיוויזיה ה-320

## קישורים חיצוניים
* הקורפוס ה-52 באתר lexikon-der-wehrmacht 

קטגוריה:זירת מזרח אירופה במלחמת העולם השנייה 

52
קורפוס 52
חיים פינטו (מרוקו)

ממוזער|פנים בית הכנסת של רבי חיים פינטו, מפה הנותנת כבוד לרב, לבני ביתו ולתורמת.
הרב **חיים פינטו** (ט"ו בתמוז ה'תק"ג, יולי 1743 - כ"ו באלול תר"ה, ספטמבר 1845) היה מגדולי רבני יהדות מרוקו, רב, ראש ישיבה דיין ומקובל בעיר מוגאדור.

## ביוגרפיה

נולד באגאדיר שבמרוקו לרב שלמה פינטו. סבו היה הרב יאשיהו פינטו הראשון. בשנת ה'תקט"ו נפטר אביו. לאחר כשנה פקד משבר כלכלי חמור את עירו בעקבותיו עבר למוגאדור שם התגורר כל ימי חייו.

קרוב משפחתו הרב מאיר פינטו הכניסו ללמוד בישיבתו של הרב יעקב ביבאס רב הקהילה במוגאדור.

למד תורה והתפרסם כעילוי. לאחר פטירת הרב יעקב ביבאס מונה במקומו בשנת ה'תקכ"ט לרב הקהילה במוגאדור על אף גילו הצעיר, יחד עם המקובל הרב דוד חזן.

ייסד את בית הדין הרבני הראשון במוגאדור. עקב תקיפותו בענייני הלכה כינוהו "אביר לב" אך עם זאת היה קשוב לצורכי עדתו ולדאגת עניי עירו.

עמד בראש ישיבה בעירו, ומתלמידיו נמנה רבי דוד זגורי. בנוסף כתב פיוטים כגון 'אלי ארוממנהו' לכבוד חנוכה וכן חיבורים בהלכה, בקבלה, באגדה וחידושים על הש"ס שאבדו במהלך מלחמת ספרד שהייתה בעיר אסווירה.

הקפיד לערוך מדי שנה את הילולת רבי שמעון בר יוחאי ורבי מאיר בעל הנס ברוב עם ובחג השבועות למד תורה במשך שני לילות עד לשעות הבוקר.

בספרי יהדות מרוקו מובאים סיפורי ניסים רבים המיוחסים לו.

נפטר בכ"ו באלול שנת תר"ה.

נטמן בבית העלמין הישן במוגאדור. הותיר אחריו ארבעה בנים: רבי יהודה, רבי יוסף, רבי יאשיה ורבי יעקב. נכדו הוא הרב חיים פינטו השני שהתגורר בקזבלנקה.

## לקריאה נוספת
* חכמי מרוקו - 'רבי חיים פינטו' עמ' 258–262.

## קישורים חיצוניים
* 
*  - באתר MyTzadik
* הרב חיים פינטו באתר דאר דייאלנה
* הרב חיים פינטו באתר שושלת יהדות מרוקו
* הרב חיים פינטו באתר תורת אמת
* 

## הערות שוליים
 

קטגוריה:מקובלים
קטגוריה:רבנים מרוקאים
קטגוריה:אסואירה: רבנים
קטגוריה:ראשי ישיבה מרוקאים
קטגוריה:ילידי 1748
קטגוריה:נפטרים ב-1845
עונת 2007/2008 בליגת העל בכדורסל

**עונת 2007/2008 ב[[ליגת העל בכדורסל]] ** הייתה העונה ה-54 של תחרות ארצית בישראל והעונה השמינית של ליגת העל. הליגה כללה 10 קבוצות בלבד. ארבע הראשונות העפילו לפיינל פור.

על ניצחון במשחק הוענקו שתי נקודות ונקודה בודדת הוענקה על ההפסד במשחק. לליגה העליונה עלתה הפועל חולון שבסוף העונה זכתה באליפות.

העונה הסדירה החלה ב-28 באוקטובר 2007 הסתיימה ב-20 במאי 2008. העונה הסתיימה בפיינל פור בניצחון של הפועל חולון בפעם הראשונה בתולדות המועדון.

בהתאם לתוצאות העונה הפועל גלבוע/עפולה ירדה ליגה.

ב-11 בנובמבר 2007 התרחש אירוע השלכת החזיז במלחה, כאשר במהלך משחק כדורסל בהיכל הספורט מלחה בירושלים, בו התמודדו הפועל ירושלים והפועל חולון, הושלך לפרקט חזיז, מה שגרם לקטיעת שלוש מאצבעותיו של מאבטח. המקרה נחשב לאחר המקרים החמורים ביותר של אלימות בספורט הישראלי.

## טבלת הליגה

### פיינל פור

## כדורסלנים מצטיינים
* סטיב בארט ג'וניור מעירוני אשקלון היה מלך הסלים עם 21.1 סלים למשחק.
* ג'ימי ארנולד מהפועל ירושלים היה מלך הסלים הישראלי עם 16.8 סלים למשחק
* פי ג'יי טאקר מהפועל חולון נבחר לשחקן העונה.
* מאיר טפירו מהפועל ירושלים נבחר לשחקן הישראלי של העונה.

## ראו גם

* גביע המדינה בכדורסל 2007/2008
* גביע ווינר בכדורסל 2007

## קישורים חיצוניים
* מידע מאתר מנהלת הליגה

קטגוריה:2008 בישראל: כדורסל
קטגוריה:עונות בליגה העליונה בכדורסל בישראל
קטגוריה:2007 בישראל: כדורסל
קטגוריה:תחרויות כדורסל ב-2008
קטגוריה:תחרויות כדורסל ב-2007
אי-שוויון 4/3 של ליטלווד

במתמטיקה, **אי-שוויון 4/3 של ליטלווד**, אשר נקרא על שם ג'ון אדנזור ליטלווד, מתמטיקאי אנגלי, הוא אי-שוויון אשר מתקיים עבור כל תבנית ביליניארית בעלת ערך מרוכב מעל מרחב ''c''<sub>0</sub>, מרחב בנך של סדרות המספרים הממשיים שמתכנסות לאפס. האי-שוויון טוען שלכל תבנית ביליניארית *B*:*c*0 × *c*0 → ℂ מתקיים:
\left( \sum_{i,j=1}^\infty |B(e_i,e_j)|^{4/3} \right)^{3/4} \le \sqrt{2} \| B \|,
כאשר
\| B \| = \sup \{|B(x_1,x_2)|: \|x_i\|_\infty \le 1 \}.
קיים אי-שוויון המכליל את אי-שוויון זה עבור כל תבנית m-ליניארית (תבנית ליניארית בעל m משתנים) אשר מוגדרת מעל מרחב *c*0. אי-שוויון זה נקרא **אי-שוויון בוננבלוסט-היל**, ואומר כי לכל תבנית m-ליניארית *M*:*c*0 × ... × *c*0 → ℂ מתקיים:
\left( \sum_{i_1,\ldots,i_m=1}^\infty |M(e_{i_1},\ldots,e_{i_m})|^{2m/(m+1)} \right)^{(m+1)/(2m)} \le 2^{(m-1)/2} \| M \|,

קטגוריה:אלגברה ליניארית
קטגוריה:תבניות ריבועיות
עונת 2002 בליגת העל הרוסית בכדורגל

**עונת 2002 בליגת העל הרוסית** הייתה העונה הראשונה של הפרמייר-ליג הרוסי במתכונתו החדשה והעונה ה-11, מאז 1991. העונה שוחקה מה-8 במרץ ועד ה-17 בנובמבר 2002.

לראשונה קבוצות הליגה קיבלו עצמאות מסוימת מהתאחדות הכדורגל והקימו יחד את ארגון הפרמייר-ליג הרוסי.

שליטתה של ספרטק מוסקבה בליגה נשברה לאחר 6 זכיות רצופות ובעונה זו זכתה לוקומוטיב מוסקבה באליפות הפרמייר-ליג הרוסי, כשצסק"א סגניתה וספרטק סיימה במקום השלישי.
## מבנה
העונה נפתחה עם 16 קבוצות ונערכה בשיטת טבלת אליפות בעלת 2 סבבים, בדומה לאליפויות הקודמות.

בסיכום העונה הודחו אנז'י מחצ'קלה סוקול סראטוב. במקומן העפילו רובין קאזאן הטטארית וצ'רנומורץ נובורוסיסק, שהעפילה לאחר עונת אחת בלבד בליגת המשנה הרוסית.
## הקבוצות
בעונת 2002 של הפרמייר-ליג הרוסי נטלו חלק הקבוצות הבאות:

## טבלת האליפות

### משחק האליפות
במחזור המסכם של העונה שתי הקבוצות שבראש הטבלה, לוקומוטיב מוסקבה וצסק"א מוסקבה סיימו עם אותו מספר נקודות ולכן נערך משחק אליפות בין 2 הקבוצות באצטדיון דינמו במוסקבה, ב-21 בנובמבר 2002.

לוקומוטיב ניצחה בתוצאה 1:0 והפכה לראשונה בתולדותיה לאלופת המדינה.

### מוליכות הטבלה

ImageSize = width:1070 height:80
PlotArea = left:20 right:30 bottom:40 top:0
Period = from:1 till:30.9
ScaleMajor = unit:year increment:1 start:1
TimeAxis = orientation:horizontal
Colors =
 id:CSKA value: darkblue
 id:Loko value: rgb(0.0,0.502,0.0)
 id:gold value: rgb(1,0.843,0.0)
PlotData=
 bar:Position width:15 color:white align:center

 from:1 till:7 shift:(0,19) text:"א*קסצ" color:CSKA
 from:7 till:15 shift:(0,19) text:"ביטומוקול" color:Loko
 from:15 till:17 shift:(0,19) text:"הבקסומ א*קסצ" color:CSKA
 from:17 till:26 shift:(0,19) text:"הבקסומ ביטומוקול" color:Loko
 from:26 till:30 shift:(0,19) text:"א''קסצו וקול" color:gold


## סטטיסטיקה
### ממוצע צופים

סך הכל צפו בכל משחקי העונה — 2,632,100 איש (10,967 צופים למשחק). מקור: אתר РФПЛ.org

### מלכי השערים

## קישורים חיצוניים
*עונת 2002 באתר rsssf.com 

## הערות שוליים

קטגוריה:עונות בליגת העל הרוסית בכדורגל
קטגוריה:תחרויות כדורגל ב-2002
ויל בארטון

**ויליאם דנארד "ויל" בארטון** (באנגלית: **William Denard "Will" Barton**; נולד ב-6 בינואר 1991) הוא כדורסלן אמריקאי המשחק בעמדות הקלע והסמול פורוורד.

## נעורים ומכללות
בארטון נולד בעיר בולטימור שבמרילנד, ולמד באוניברסיטת ממפיס בין השנים 2010–2012. בעונתו הראשונה בממפיס הוביל את קלעי הקבוצה עם 12.3 נקודות בממוצע למשחק, ובעונת ה שיפר את ממוצעיו ל-18.0 נקודות ו-8.0 ריבאונדים למשחק, אשר זיכו אותו בפרס השחקן המצטיין של "מחוז USA" (Conference USA Player of the Year).

## קריירה ב-NBA
### פורטלנד טרייל בלייזרס
בארטון נבחר בבחירה ה-40 של דראפט ה-NBA לשנת 2012, על ידי קבוצת פורטלנד טרייל בלייזרס. בשתי עונותיו הראשונות בפורטלנד שימש כמחליפם של וסלי מת'יוז וניקולא באטום בשתי עמדות הכנף, וסיפק ממוצעים צנועים של 4.0 נקודות ו-1.9 ריבאונדים למשחק.

### דנוור נאגטס
באמצע עונת  נשלח בארטון בטרייד לדנוור נאגטס, יחד עם ויקטור קלאבר ותומאס רובינסון, בתמורה לארון אפללו ואלונזו ג'י. עד סיום אותה עונה שיפר את תפוקתו ל-11.0 נקודות בממוצע למשחק כשחקן ספסל, ובסיום העונה חתם על הארכת חוזה בדנוור ל-3 עונות נוספות, עבור כ-10.5 מיליון דולר.

בעונת  קבע בארטון שיאי קריירה בממוצעי דקות (28.7), נקודות (14.4), ריבאונדים (5.8) ואסיסטים (2.5) למשחק, ואף סיים את העונה כקלע המוביל של הנאגטס עם 1,178 נקודות בסך הכול. ב-20 בדצמבר 2015 קלע שיא קריירה של 32 נקודות בהפסד קבוצתו לניו אורלינס פליקנס. בהצבעה לתואר השחקן השישי של עונת 2015/2016 סיים בארטון במקום הרביעי, אחרי ג'מאל קרופורד, אנדרה איגודלה ואנס קאנטר.

בעונת  פתח ב-40 משחקים עבור הנאגטס, בשל פציעות של שחקני החמישייה פול מילסאפ וגארי האריס, ורשם שיאי קריירה חדשים בממוצעי נקודות (15.7) ואסיסטים (4.1) למשחק. בסיום אותה עונה חתם על הארכת חוזה בדנוור בסך 54 מיליון דולר ל-4 עונות נוספות. בעונת  השתתף ב-43 משחקים בלבד, בשל פציעה במפרק הירך.

בעונת  היה הקלעי השלישי של הנאגטס, עם ממוצע של 15.1 נקודות בממוצע למשחק, אולם בשל פציעה בברכו החמיץ את כל משחקי פלייאוף 2020, בו העפילה דנוור לגמר המערב.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת ממפיס
קטגוריה:כדורסלני פורטלנד טרייל בלייזרס
קטגוריה:כדורסלני דנוור נאגטס
קטגוריה:כדורסלני וושינגטון ויזארדס
קטגוריה:כדורסלני טורונטו ראפטורס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:בחירות דראפט של פורטלנד טרייל בלייזרס
קטגוריה:בולטימור: כדורסלנים
קטגוריה:אמריקאים שנולדו ב-1991
פאול פואהלו פון ברלוג

**פאול [[פרייהר]] פואהלו פון ברלוג** (בגרמנית: **Paul Freiherr Puhallo von Brlog**; 21 בפברואר 1856 ברלוג, האימפריה האוסטרית – 12 באוקטובר 1926 וינה, אוסטריה) היה מפקד בכיר בצבא האוסטרו-הונגרי במלחמת העולם הראשונה.

## ביוגרפיה
### תחילת דרכו
פואהלו נולד ב-21 בפברואר 1856 בעיר ברלוג שהשתייכה אז לאימפריה האוסטרית. כיום נמצאת העיר בתחומי קרואטיה המודרנית. הוא היה בנו של הגנרל מיכאל פואהלו פון ברלוג, וכבר מילדותו הועידה לו משפחתו קריירה צבאית. הוא למד באקדמיה הצבאית בווינה, ובשנת 1877 הפך ללויטננט. בין השנים 1880-1882 הוא השתתף בקורס ארטילריה מתקדמת בווינה, וסיים את לימודיו בהצטיינות. בנובמבר 1882 הוא הועלה לדרגת אובר-לויטננט, ומשנת 1886 עד שנת 1892 שימש כמדריך באקדמיה הצבאית הטכנית.

בספטמבר 1892 הוא מונה לקצין מטה בדיוויזיה ה-3 בלינץ, ובמאי 1893 הועלה לדרגת מיור. בנובמבר 1895 הוא הועלה לדרגת אוברסט-לוטננט. באפריל 1895 קיבל פיקוד על הרגימנט ה-55 בטרנופול. במהלך שנים אלה הוא זכה לתשבחות מפי מפקדיו, ובמיוחד הודגש הכישרון שלו כמאמן. בשנת 1905 הוא מונה למפקד בריגדת החי"ר ה-50 בווינה, והועלה לדרגת גנרל-מיור. במאי 1909 הועלה לדרגת פלדמרשל-לוטננט, בספטמבר 1910 קיבל פיקוד על דיוויזיית הלנדוור ה-46 בקרקוב, באוקטובר 1912 הועבר לקורפוס החמישי בברטיסלאבה. בנובמבר 1913 הועלה לדרגת פלדצוגמייסטר.

### מלחמת העולם הראשונה

עם פרוץ המלחמה היה פואהלו מפקד הקורפוס החמישי שחנה בגליציה והיה חלק מהארמייה הראשונה של ויקטור דנקל. הקורפוס שלו השתתף בקרב קרשניק, ובאוקטובר 1914 השתתף בקרב על הוויסלה. לזמן מה הוחזק הקורפוס בעתודה באזור הקרפטים, ולאחר מכן הועבר תחת פיקוד הארמייה השלישית, והשתתף בניסיון לשחרר את הכוחות הנצורים בפשמישל במהלך המצור על פשמישל. ב-25 במאי 1915 הוא החליף את סבטוזר בורוייביץ' בתפקיד מפקד הארמייה השלישית. יחד עם הארמייה ה-11 הגרמנית הוא הצליח לשחרר את פשמישל בתחילת יוני. ב-10 ביוני הוא הוחלף בתפקיד בידי קרל טרשצ'יאנסקי פון נאדוש.

הוא הועבר לפקד על הארמייה הראשונה, ולחם בקרבות בפולין וברומניה. הארמייה שלו הוכפפה מאוחר יותר תחת קבוצת הארמיות מקנזן הגרמנית. ב-13 במאי 1916 הוא הועלה לדרגת גנרל-אוברסט הגבוהה מגנרל אך הנמוכה מפילדמרשל. הארמייה שלו השתתפה במתקפת ברוסילוב, והשתתפה בנסיגה הכללית של מעצמות המרכז אחרי המתקפה. ב-26 ביולי 1916 הוחלף בתפקידו ולא ניתן לו כוח חדש לפקד עליו. ב-7 באפריל 1917 הוא עוטר בצלב הגדול של מסדר לאופולד. הוא פרש מהצבא לאחר תום המלחמה, בדצמבר 1918.

### אחריתו
לאחר פרישתו הוא עבר לגור בממלכת יוגוסלביה, אולם מכיוון שנותר נאמן לבית הבסבורג, קיבל רק פנסיה קטנה. הוא עבר בסופו של דבר לווינה שבאוסטריה, ומת ב-12 באוקטובר 1926. גופתו הועברה ללינץ, ונערכה לו לוויה מכובדת בנוכחות חבריו וקציניו לשעבר.

## קישורים חיצוניים

* פאול פואהלו פון ברלוג באתר המוקדש לצבא האוסטרו-הונגרי 
* פאול פואהלו פון ברלוג באתר weltkriege 
* פאול פואהלו פון ברלוג באתר המוקדש לקצינים אוסטריים 

קטגוריה:גנרלים אוסטרו-הונגרים
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:מעוטרי עיטור פרידריך
קטגוריה:מעוטרי צלב הברזל
קטגוריה:אוסטרים שנולדו ב-1856
קטגוריה:נפטרים ב-1926
אווירני אובליגטורי

[שמאל|ממוזער|250px|זיהוי באמצעות [מבחנה|מבחנות מצע נוזלי של חיידקים אווירניים ואל-אווירניים: 1 - **חיידקים אווירניים אובליגטוריים**, 2 - חיידקים אל-אווירניים אובליגטוריים, 3 - חיידקים אל-אווירניים פקולטטיביים, 4 - מיקרואירופילים, 5 - חיידקים אל-אווירניים סובלי אוויר]]
**אווירני אובליגטורי** (מאנגלית: **Obligate aerobe**) או **אווירן הכרחי** הוא מושג במיקרוביולוגיה המתאר מיקרואורגניזמים שזקוקים לחמצן על מנת להפיק אנרגיה. אורגניזמים אלה, בשונה ממיקרואירופילים, זקוקים לריכוז אטמוספירי של חמצן (כ-21%) על מנת לשרוד.

## תיאור
מיקרואורגניזמים אווירניים אובליגטוריים משתמשים בתהליך של זרחון חמצוני, בו מהווה החמצן קבל אלקטרונים סופי, על מנת להפיק את האנרגיה שדרושה להם מסוכרים וחומצות שומן לשם קיומם. ברם בתהליך זה נוצרים שני תוצרי לוואי רעילים: מימן על-חמצני ויון סופראוקסיד. שני חומרים אלה מחמצנים חזקים שנוטים להגיב עם חומרים אורגניים רבים ובכך לשנות את הרכבם. שינויים אלה מזיקים לאורגניזמים ועלולים לגרום למותם. אורגניזמים אווירניים הצליחו להתגבר על בעיה זאת באמצעות סינתזה של שלושה אנזימים (סופראוקסיד דיסמוטאז, פראוקסידאז וקטלאז), אשר מנטרלים את תוצרי הלוואי הללו. חיידקים אווירניים אובליגטוריים מתאפיינים ביכולת סינתזה גבוהה של סופראוקסיד דיסמוטאז וקטלאז **בלבד**.

## תרבית אווירנית
על מנת לתרבת מיקרואורגניזמים על מצע אגר מוצק יש להדגיר את צלחות הפטרי עליהם נזרעו החיידקים בריכוזי חמצן אטמוספיריים בלבד. בתוך מצע נוזלי יגדלו המיקרואורגניזמים האווירניים האובליגטוריים בקצה העליון של המבחנה בלבד, שכן שם ריכוז החמצן גבוה ביותר בשל פעפועו (ראו תמונה להמחשה בראש הערך).

## אווירניים אובליגטוריים בטבע וברפואה
[שמאל|ממוזער|220px|חיידקים מ[מין (טקסונומיה)|מין *Bordetella pertussis*, שגדלים בתמונה בתור מושבות לבנות-כסופות על גבי אגר Regan-Lowe, כמו יתר המינים בסוג *Bordetella* הם אווירניים אובליגטוריים]] 
מרבית האורגניזמים האאוקריוטים הם אווירניים אובליגטוריים, כשיוצאי הדופן בעל-ממלכה זאת הם חלק גדול מהשמרים שנחשבים לאל-אווירניים פקולטטיביים. יצורים רב-תאיים נחשבים אמנם לאל-אווירניים פקולטטיביים ברמת התא הבודד (למשל יכולת הפקת אנרגיה במעגל קורי על ידי תסיסה לקטית), אולם כמכלול שלם הם אווירניים אובליגטוריים לכל דבר.

מרבית הארכאונים הם אל-אווירניים אובליגטוריים, כשיוצא הדופן בעל-הממלכה הוא הארכאון *Aeropyrum pernix*.

### אווירניים אובליגטוריים שכיחים ברפואה
הרשימה הבאה כוללת מיקרואורגניזמים אווירניים אובליגטוריים שכיחים שעלולים לגרום לזיהומים בבני אדם ובבעלי חיים:
* חיידקים בסוג *Mycobacterium*, דוגמת *[[Mycobacterium tuberculosis]]* שגורם למחלת השחפת ו-*[[Mycobacterium leprae]]* שגורם למחלת הצרעת.
* חיידקים בסוג *Bordetella*, דוגמת *Bordetella pertussis* ו-*Bordetella parapertussis* שגורמים למחלת השעלת.  
* חיידקים בסוג *Moraxella*, דוגמת *Moraxella catarrhalis* שגורם לדלקות בדרכי הנשימה ובאוזן התיכונה.
* חיידקים בסוג *[[Brucella]]* שגורמים למחלת הברוצלוזיס.  
* חיידקים בסוג *Francisella*, דוגמת *[[Francisella tularensis]]* שגורמים למחלת הטולרמיה.
* חיידקים בסוג *Leptospira* שגורמים למחלת העכברת.

## ראו גם
* אורגניזם אווירני
* מיקרואירופיל

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מטבוליזם
קטגוריה:מיקרוביולוגיה
קורפוס הפאנצר השלישי (ורמאכט)

**הקורפוס השלישי** (בגרמנית: **III. Armeekorps**) היה קורפוס של הורמאכט שלחם במלחמת העולם השנייה.

## היסטוריה
הקורפוס הוקם בברלין ב-1 באוקטובר 1934 בשם "הקורפוס השלישי", וב-1 באוקטובר 1935 מונה למפקדו ארווין פון ויצלבן, שהוחלף ב-16 בנובמבר 1938 על ידי קורט האזה.

בפרוץ המלחמה לחם הקורפוס ה-3 בפלישה לפולין, כחלק מהארמייה הרביעית במסגרת קבוצת ארמיות צפון. במהלך המערכה על צרפת לחם הקורפוס כחלק מהארמייה ה-12 במסגרת קבוצת ארמיות A, וב-14 בנובמבר 1940 מונה קורט פון גרייף למפקד הקורפוס. ב-15 בינואר 1941 מונה אברהרד פון מקנזן למפקד הקורפוס, וב-21 במרץ 1941 הפך הקורפוס לקורפוס ממונע. במבצע ברברוסה לחם הקורפוס כחלק מקבוצת הפאנצר הראשונה, במסגרת קבוצת ארמיות דרום, והשתתף עמו בקרב קייב ובקרב חרקוב הראשון. ב-31 במרץ 1942 העביר פון מקנזן את הפיקוד על הקורפוס ללאו גייר פון שוופנבורג ויצא לחופשה קצרה, וב-20 ביולי 1942 חזר לפקד על הקורפוס שבינתיים הפך לקורפוס פאנצר, ופיקד עליו במהלך מתקפת הקיץ ובכלל זה בקרב חרקוב השני. ב-2 בינואר 1943 מונה הרמן בריית למפקד הקורפוס, ופיקד עליו במהלך קרב קורסק כחלק מפלגת הארמייה קמפף, ולאחר מכן כחלק מארמיית הפאנצר הרביעית, ובספטמבר הועבר הקורפוס תחת פיקוד הארמייה השמינית. ב-20 באוקטובר 1943 מונה היינץ ציגלר למפקד הקורפוס, וב-25 בנובמבר 1943 החליפו פרידריך שולץ. ב-9 בינואר 1944 חזר הרמן בריית לפקד על הקורפוס, ובמרץ הועבר הקורפוס תחת פיקוד ארמיית הפאנצר הראשונה. ב-31 במאי מונה דיטריך פון זאוקן למפקד הקורפוס, וב-29 ביוני 1944 שוב חזר הרמן בריית לפקד על הקורפוס. באוגוסט 1944 הועבר הקורפוס תחת פיקוד ארמיית הפאנצר הרביעית, ובאוקטובר 1944 הועבר הקורפוס תחת פיקוד הארמייה השישית, עימה לחם בקרבות בהונגריה ובאוסטריה עד סוף המלחמה.

## מפקדים
* ארווין פון ויצלבן (1 באוקטובר 1935 - 16 בנובמבר 1938)
* קורט האזה (16 בנובמבר 1938 - 14 בנובמבר 1940)
* קורט פון גרייף (14 בנובמבר 1940 - 15 בינואר 1941)
* אברהרד פון מקנזן (15 בינואר 1941 - 31 במרץ 1942)
* לאו גייר פון שוופנבורג (31 במרץ 1942 - 20 ביולי 1942)
* אברהרד פון מקנזן (20 ביולי 1942 - 2 בינואר 1943)
* הרמן בריית (2 בינואר 1943 - 20 באוקטובר 1943)
* היינץ ציגלר (20 באוקטובר 1943 - 25 בנובמבר 1943)
* פרידריך שולץ (25 בנובמבר 1943 - 9 בינואר 1944)
* הרמן בריית (9 בינואר 1944 - 31 במאי 1944)
* דיטריך פון זאוקן (31 במאי 1943 - 31 בינואר 1943)
* הרמן בריית (29 ביוני 1944 - 8 במאי 1945)

## סדר הכוחות
### המערכה בפולין
במערכה בפולין כלל הקורפוס את היחידות הבאות:
* הדיוויזיה ה-50
* חטיבת "נצה"

### המערכה בצרפת
במערכה על צרפת כלל הקורפוס את היחידות הבאות:
* הדיוויזיה ה-3
* הדיוויזיה ה-23
* הדיוויזיה ה-52

### מבצע ברברוסה
במבצע ברברוסה כלל הקורפוס את היחידות הבאות:
* דיוויזיית הפאנצר ה-13
* דיוויזיית הפאנצר ה-14
* הדיוויזיה הממונעת ה-25

### קרב קורסק
בקרב קורסק כלל הקורפוס את היחידות הבאות:
* דיוויזיית הפאנצר ה-6
* דיוויזיית הפאנצר ה-7
* דיוויזיית הפאנצר ה-19
* הדיוויזיה ה-168

### הקרבות בהונגריה
במהלך הקרבות בהונגריה כלל הקורפוס את היחידות הבאות:
* הדיוויזיה ההונגרית ה-25
* דיוויזיית הפאנצר ה-3
* דיוויזיית הפאנצר ה-1
* דיוויזיית הפאנצר ה-23

## קישורים חיצוניים
* הקורפוס ה-3 באתר lexikon-der-wehrmacht 
* קורפוס הפאנצר ה-3 באתר lexikon-der-wehrmacht 

קטגוריה:זירת מזרח אירופה במלחמת העולם השנייה 
קטגוריה:זירת מערב אירופה במלחמת העולם השנייה 
3
קורפוס 3
מגדל אל-יעקוב

**מגדל אל-יעקוב** (בערבית: **برج اليعقوب**) הוא גורד שחקים הממוקם על דרך E11 שבדובאי, איחוד האמירויות הערביות. בניית הבניין החלה בשנת 2006, בשנת 2010 הוא הגיע לגובהו המקסימלי ובשנת 2013 בנייתו הושלמה. גובהו של הבניין הוא 328 מטר (1,076 רגל) והוא כולל 69 קומות. המבנה בבעלות פרטית של סיְף א-דין יעקוב וכולל 224 חדרי מלון. הבניין משתרע על שטח של 53,500 מטר רבוע.

הבניין עוצב בהשראת הביג בן בלונדון. למרות זאת, לא קיים שעון בחזית הבניין כמו בביג בן. קיים גם דמיון למגדל (דובאי), אשר ממוקם ישירות צפונית לו.

## תמונות מבנייתו

File:Al Yaquob Tower Under Construction on 4 May 2007.jpg|4 במאי 2007
File:Al Yaquob Tower Under Construction on 28 December 2007.jpg|28 דצמבר 2007


## קישורים חיצוניים

אל-יעקוב
מקס הס

**מקס הס** (בגרמנית: **Max Heß**; נולד ב-13 ביולי 1996) הוא אתלט גרמני, אלוף אירופה (אמסטרדם 2016) וסגן אלוף העולם באולם (פורטלנד 2016) בקפיצה משולשת.

## ביוגרפיה
הס גדל בקמניץ שבגרמניה. כנער הצטיין בענפי האתלטיקה השונים והתחרה בקרב רב. הוא עבר להתמקד בקפיצות לרוחק ומשולשת. באליפות העולם לנערים ב-2013 סיים במקום שמיני בקפיצה משולשת, ובאליפות העולם לנוער ב-2014 שהתקיימה ביוג'ין סיים שני בקפיצה משולשת בתוצאה של 16.55 מטר. באליפות אירופה באתלטיקה באולם שנערכה בפראג, צ'כיה ב-2015 הוא סיים במקום 11 בקפיצה לרוחק בתוצאה של 7.71 מטר.

ב-2016 זכה באליפות גרמניה בקפיצה משולשת בשיא אישי חדש של 17.06 מטר ובאולם, זכה במדליית כסף באליפות העולם באולם עם שיא אישי של 17.14 מטר, לאחר דונג בין מסין (17.33 מטר) וזכה במדליית זהב באליפות אירופה באתלטיקה שהתקיימה באמסטרדם בשיא אישי של 17.20 מטר. באולימפיאדת ריו דה ז'ניירו סיים במקום ה-15 במוקדמות בתוצאה של 16.56 מטר ולא העפיל לגמר.

באליפות אירופה באתלטיקה באולם 2017 קבע במוקדמות שיא גרמניה של 17.52 מטר, בגמר סיים במקום השלישי. באליפות אירופה עד גיל 23 שנערכה באותה שנה זכה במדליית ארד. הוא לא התחרה באליפות העולם באתלטיקה 2017 בשל פציעה.

באליפות אירופה באתלטיקה באולם 2019 סיים שלישי בתוצאה של 17.10 מטר. באליפות אירופה באתלטיקה באולם 2021 חזר על הישג זה בתוצאה של 17.01 מטר. באולימפיאדת טוקיו קבע תוצאה של 16.69 מטר במוקדמות ולא העפיל לגמר.

## שיאים אישיים
### אצטדיון
*קפיצה לרוחק: 7.57 מטר (2015)
*קפיצה משולשת: 17.20 מטר (2016)

### אולם
*קפיצה לרוחק: 8.03 מטר (2015)
*קפיצה משולשת: 17.52 מטר (2017), שיא גרמניה

## קישורים חיצוניים

קטגוריה:קופצי משולשת
קטגוריה:קופצים לרוחק גרמנים
קטגוריה:אתלטים באולימפיאדת ריו דה ז'ניירו (2016)
קטגוריה:אלופי אירופה באתלטיקה
קטגוריה:קופצי משולשת באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:גרמנים שנולדו ב-1996
ששון מרדכי שנדוך

הרב **ששון ב"ר מרדכי שנדוך** (נודע גם כחכם **ששון עג'מי** או בכינויו **הרש"ם**; ה'תק"ז (1747) - ו' בטבת ה'תק"ץ (1.1.1830)), היה מחכמי עיראק. רב, אמן, משורר ומלחין.

## קורות חיים
נולד לפרחה ולמרדכי בשנת ה'תק"ז בבגדאד. כינויו "עג'מי" (פרסי), ניתן לו לאחר שריפא את בנו של אחד משרי בגדאד הערבים.

סבו, משה בן מרדכי שנדוך, שימש כנשיא קהילת בגדאד בתחילת המאה ה-18, וכיהן כאיש הכספים של מושל בגדאד ונפטר כנראה ב-1744.

בשנת ה'תקע"ב התמנה לממונה על הכתובות והקידושין בבגדאד. היה בעל קורא וחזן בבית הכנסת הגדול בבגדאד.

חיבר פיוטים רבים, חלקם מושרים עד היום בקהילות יהודי עיראק.

למעלה מעשרה מצאצאיו היו מחכמי הקהילה בבגדאד וגדוליה.

כמו כן היה אמן מומחה:

בתו נישאה לעבד-לעזיר בן דוד בן אליהו וילדה בן לאחר שהייתה עקרה שנים רבות. להולדת בנה נקשרה אגדה מפורסמת והוא נקרא דוד חי. נכדו דוד חי המלמד (מועלם) מפני שעסק בהוראה ולימד בחדר תלמוד תורה (אסתאד) ונולד ב-1826. נפטר בשנת 1898.

נפטר בו' בטבת ה'תק"ץ ונקבר בבגדאד.

## ספריו
* המעטה מתוק והתרופה מרה: "ספר **קול ששון**" לר' ששון מרדכי משה, בצירוף מבוא, מקורות ותקצירים (אור יהודה, הוצאת מרכז מורשת יהדות בבל, המכון לחקר יהדות בבל, ה'תשע"ב 2012). ההדיר לב חקק.
* **דבר בעתו** – ספר הדרכה לעבודת ה’, משלים ופרקי מוסר ובפרט ליום שישי ויום שבת קודש, מאת הרב ששון מרדכי משה. ההדיר הרב עזרא בצרי.
* **מזמור לאסף** – דינים על התפילה, דרושים ופיוטים.
* **דבר בעתו** – דינים, דרושים ופיוטים למועדי השנה, שבת, ראש חודש וחגים.
* **אמרי ששון** – ספר מוסר.
* **תהילה לדוד** – פירוש על פרק קמ"ה בתהלים על פי הקבלה, דרשות ופיוטים.
* **מרפא לנפש אילנא דחיי** – על מצוות התורה על פי הקבלה הוצאת חברת אהבת שלום

## לקריאה נוספת
* ד"ר אברהם בן-יעקב, **הרב ששון ב"ר מרדכי שנדוך**, ירושלים: מכון הכתב, 1994. (הספר באתר היברובוקס)
* הרב עזרא בצרי, מבוא לספר קול ששון, ד"צ ירושלים תשכ"ג.
* משה ש. שבת, **[[ישיבות בגדאד]] - התהוותן והשפעתן לדורות**, כרך שני (עמ' 45–72), ירושלים תשע"ט

## קישורים חיצוניים
* 
* חכם ששון מרדכי שנדוך ע"ה, באתר העיראקי
* 
* 
* 
* צבי זוהר, היצירה ההלכתית של חכמי בבל (עיראק) בעת החדשה (עמ' 11-12), באתר יד יצחק בן-צבי
* 

## הערות שוליים

 
קטגוריה:חזנים עיראקים
קטגוריה:מחברי ספרי מוסר ומחשבה
קטגוריה:פייטנים
קטגוריה:רבנים עיראקים
קטגוריה:ילידי 1747
קטגוריה:נפטרים ב-1830
קטגוריה:פרשני התפילה
אליעזר סורוצקין

[250px|ממוזער|שמאל|פתיחת שנת הלימודים החרדית בבית ספר "בית יעקב" ב[בית שמש, א באלול ה'תשפ"ד, עם הנשיא יצחק הרצוג וראש העיר שמואל גרינברג]]

הרב **אליעזר סורוצקין** (נולד בי"ז בניסן ה'תשי"ח, 7 באפריל 1958) הוא רב שכונת רמת אפרים בנתניה, המנהל הכללי של החינוך העצמאי ושל לב לאחים וחבר הנהלת דגל התורה.

## ביוגרפיה
נולד בירושלים למשפחת רבנים. אביו, בן-ציון סורוצקין שהיה החשב הכללי של הקרן הקיימת לישראל, הוא בנו של הרב זלמן סורוצקין, שהיה יושב ראש מועצת גדולי התורה. אמו חנה היא בתו של הרב מאיר אריה סגל, שהיה רב בישיבת תפארת ישראל בחיפה. הוא נושא את שמו של סב אביו, הרב אליעזר גורדון, ראש ישיבת טלז. בנוסף הוא נינו של הסבא מנובהרדוק.

למד בישיבת חברון בירושלים.

בה'תשמ"ב (1982) נשא את מרים, בתו של הרב ישראל מאיר לאו. לאחר נישואיו התגורר בנתניה ולמד בכולל להוראה 'אהל משה'. הוא הוסמך לרבנות והתמנה לרב שכונת רמת אפרים בעיר, ובמשך תקופה קצרה כרב מחלקת הכשרות העירונית. בשנת תשמ"ו (1986) הקים את תלמוד תורה 'עוללים' בנתניה והתמנה ליו"ר ההנהלה של תיכון 'בית יעקב' בנתניה.

בה'תשנ"ג (1993) מונה על ידי הרב אלעזר מנחם מן שך לעמוד בראש ארגון הפעילים לב לאחים שהתפלג מיד לאחים לאחר הקמת דגל התורה. מאז הוא עומד בראש הארגון.

בבחירות לכנסת העשרים ב־2015 הוצב כמועמד במקום הרביעי לכנסת מטעם מפלגת דגל התורה, ובמקום השמיני ברשימה המשותפת יהדות התורה. יהדות התורה זכתה בשישה מנדטים בלבד והוא לא נבחר לכנסת. בבחירות לכנסת ה-21 וה-25 הוצב באופן סמלי במקום ה־120.

בשנת ה'תשע"ו (2016) מונה סורוצקין למנכ"ל החינוך העצמאי, לאחר שהארגון התנהל ללא מנכ"ל רשמי במשך שמונה שנים.

הרב סורוצקין היה ממקורבי הרב אהרן יהודה לייב שטינמן, הרב חיים קניבסקי והרב גרשון אדלשטיין.

## קישורים חיצוניים

* ריאיון עם הרב סורוצקין, בערוץ הכנסת
* "הרב סורוצקין מ"יהדות התורה" מדבר כמעט על הכל אצל אהרון ויזנר", בערוץ היוטיוב של רשות השידור
* פרופיל על הרב סורוצקין באתר kooker
* כתבות על הרב סורוצקין באתר jdn

## הערות שוליים

אליעזר
קטגוריה:משפחת לאו
קטגוריה:בוגרי ישיבת חברון כנסת ישראל
קטגוריה:נתניה: רבני שכונות
קטגוריה:רבנים חרדים
קטגוריה:פעילי דגל התורה
קטגוריה:ישראלים שנולדו ב-1958
המגדל (דובאי)

**המגדל** (באנגלית: **The Tower**) הוא גורד שחקים אשר ממוקם על  כביש E 11 שבדובאי, איחוד האמירויות הערביות. הבניין מתנשא לגובה 243 מטר (797 רגל) וכולל 54 קומות. בנייתו החלה בשנת 2000 ונסתיימה בשנת 2002. המגדל דומה מאד למגדל אל-יעקוב אשר ממוקם דרומית לו.

קטגוריה:דובאי: גורדי שחקים
פיליס פרנסיס

**פיליס פרנסיס** (באנגלית: **Phyllis Francis**; נולדה ב-4 במאי 1992) היא אתלטית אמריקאית, היא אלופת העולם (לונדון 2017) בריצת 400 מטר, האלופה האולימפית (ריו דה ז'ניירו 2016) ופעמיים אלופת העולם (לונדון 2017, דוחה 2019) בריצת שליחות 4x400 מטר.

## ביוגרפיה
פרנסיס גדלה בקווינס שבניו יורק. בתקופת לימודיה בתיכון זכתה באליפות ארצות הברית לתיכונים באולם בריצת 800 מטר בתוצאה של 2:07.54 דקות.

ב-2010 החלה ללמוד ולהתאמן באוניברסיטת אורגון. ב-2011 סיימה שלישית באליפות האתלטיקה הפאן-אמריקאית לנוער בריצת 400 מטר בתוצאה של 53.81 שניות וזכתה עם נבחרת ארצות הברית במקום הראשון בריצת שליחות 4x400 מטר בתוצאה של 3:34.71 דקות. באליפות ה-NCAA ב-2012 סיימה במקום החמישי בריצת 400 מטר וזכתה עם נבחרת השליחות של האוניברסיטה במקום הראשון. ב-2013 סיימה שלישית באליפות ה-NCAA בריצת 400 מטר בתוצאה של 50.86 שניות. ב-2014 זכתה באליפות ה-NCAA באולם בריצת 400 מטר בתוצאה של 50.46 שניות וסיימה שנייה באליפות ה-NCAA באצטדיון בתוצאה של 50.59 שניות.

ב-2015 זכתה עם נבחרת ארצות הברית במדליית זהב בריצת שליחות 4x400 מטר באליפות התאחדות האתלטיקה הבינלאומית במרוצי שליחים. באליפות העולם שהתקיימה בבייג'ינג סיימה שביעית בריצת 400 מטר בתוצאה של 50.51 שניות. עם נבחרת ארצות הברית הייתה שותפה לזכייה במדליית הכסף לאחר שרצה בשלב המוקדמות.

במבחנים האמריקאים לקראת אולימפיאדת ריו דה ז'ניירו סיימה שנייה בריצת 400 מטר בשיא אישי של 49.94 שניות, לאחר המנצחת אליסון פליקס (49.68 שניות).

במשחקים האולימפיים סיימה שישית בתוצאה של 50.41 שניות בריצת 400 מטר. בריצת שליחות 4x400 מטר זכתה במדליית זהב (יחד עם קורטני אוקולו, נטשה הייסטינגס ואליסון פליקס) בתוצאה של 3:19.06 דקות.

באליפות העולם באתלטיקה 2017 זכתה בשתי מדליות זהב, בריצת 400 מטר בשיא אישי של 49.92 שניות ובריצת שליחות 4x400 מטר בתוצאה של 3:19.02 דקות. באליפות העולם באתלטיקה 2019 סיימה חמישית בשיא אישי של 49.61 שניות וזכתה במדליית זהב עם נבחרת השליחות 4X400 מטר בתוצאה של 3:18.92 שניות.

## קישורים חיצוניים

* פיליס פרנסיס באתר אוניברסיטת אורגון
* פיליס פרנסיס באתר tfrrs.org

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:קווינס: אישים
קטגוריה:אצניות אמריקאיות
קטגוריה:אצניות באולימפיאדת ריו דה ז'ניירו (2016)
קטגוריה:אלופות עולם באתלטיקה
קטגוריה:אלופות אולימפיות אמריקאיות: אתלטיקה
קטגוריה:אלופות אולימפיות: ריצת 4X400 מטרים
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:מדינת ניו יורק: אתלטים
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
ונצל פון וורם

**ונצל [[פרייהר]] פון וורם** (בגרמנית: **Wenzel Freiherr von Wurm**; 27 בפברואר 1859 קרלין, האימפריה האוסטרית – 12 במרץ 1921 וינה, אוסטריה) היה מפקד בכיר בצבא האוסטרו-הונגרי במלחמת העולם הראשונה.

## ביוגרפיה
### תחילת דרכו
וורם נולד ב-27 בפברואר 1859 בעיר קרלין שהשתייכה אז לאימפריה האוסטרית. קרלין הייתה בזמנו עיר עצמאית, אולם כיום היא פרבר של פראג, בירת צ'כיה. הוא למד באקדמיה הצבאית הטכנית בווינה, ובשנת 1879 התגייס לצבא כלוטננט. בשנת 1885 הועלה לדרגת אובר-לויטננט ולאחר מכן לדרגת האופטמן. בשנת 1894 הועלה לדרגת מיור, ומונה לראש מטה רגימנט החי"ר ה-75, ומאוחר יותר לראש מטה הדיוויזיה ה-14 בברטיסלאבה. בשנת 1895 הועבר למשרד המלחמה ומילא בו תפקידי מטה ופיקוד. בשנת 1897 הועלה לדרגת אוברסטלויטננט, ומונה למפקד רגימנט החי"ר ה-76. בשנת 1900 הוא מונה לראש מטה הקורפוס החמישי בפרשבורג, והועלה לדרגת אוברסט.

בשנת 1906 הוא קיבל פיקוד על בריגדת החי"ר ה-19 בפלזן, והועלה לדרגת גנרל-מיור. בשנת 1910 קיבל פיקוד על הדיוויזיה ה-19 בפלזן, ומאוחר יותר באותה שנה הועלה לדרגת לוטננט פילדמרשל. בפברואר 1914 קיבל פיקוד על הקורפוס ה-16 בדוברובניק.

### מלחמת העולם הראשונה

עם פרוץ מלחמת העולם הראשונה, הועלה לדרגת פלדצוגמייסטר. הקורפוס ה-16 שלו נכלל במסגרת הארמייה השישית של אוסקר פוטיורק. הקורפוס שלו השתתף בניסיון הפלישה הראשון לסרביה ביולי - אוגוסט 1914. הפלישה נהדפה לחלוטין, כמו כן אף ניסיון הפלישה השני לסרביה בראשית ספטמבר נהדף. בנובמבר 1914 זכו האוסטרו-הונגרים במספר ניצחונות והתקדמו לעומק סרביה, אך הצבא הסרבי הצליח לבלום את המתקפה ואף להודפה, וב-15 בדצמבר הסתיים קרב קולובארה בו הביסו הסרבים את כוחותיו של פוטיורק ופגעו או שבו בלמעלה ממחצית הכוח הלוחם האוסטרו-הונגרי. הארמייה השישית פורקה ב-27 בדצמבר 1914. במהלך קרבות אלו, קנה לעצמו וורם שם של מפקד קשוח שדורש הרבה מחייליו, והואשם במנהיגות גרועה.

במאי 1915 הועבר הקורפוס שלו לחזית האיטלקית, הוא השתתף בקרבות הנהר איזונצו וב-2 במרץ 1916 עוטר במדליית ההצטיינות הצבאית. ב-23 באוגוסט 1917 הועבר לחזית המזרחית קיבל פיקוד על הארמייה החמישית בווהלין. לאחר מכן הועלה לדרגת גנרל-אוברסט, הגבוהה מגנרל אך הנמוכה מפילדמרשל. תחת פיקודו השתתפה הארמייה בקרב הנהר פיאווה, והוא פיקד עליה עד סוף המלחמה.

### אחריתו
לאחר המלחמה הוא פרש משירות צבאי, וחי בווינה עד מותו ב-12 במרץ 1921.

## קישורים חיצוניים

* ונצל פון וורם באתר המוקדש לצבא האוסטרו-הונגרי 
* ונצל פון וורם באתר weltkriege 
* ונצל פון וורם באתר המוקדש לקצינים אוסטריים 

קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1859
קטגוריה:נפטרים ב-1921
קרל קריטק

**קרל קריטק** (בהונגרית: **Karl Křitek**; 24 באוקטובר 1861 – 3 בספטמבר 1928) היה מפקד בכיר בצבא האוסטרו-הונגרי במלחמת העולם הראשונה.

## ביוגרפיה
### תחילת דרכו
קרל קריטק נולד ב-24 באוקטובר 1861 בעיר ספליט שהשתייכה אז לאימפריה האוסטרית. כיום נמצאת העיר בתחומי קרואטיה המודרנית. קריטק למד באקדמיות צבאיות, ובשנת 1879 התגייס לצבא בדרגת לוטננט. משנת 1882 עד 1884 למד בקורס מלחמה מיוחד בווינה, ולאחר מכן הועלה לדרגת אובר-לויטננט. לאחר קידומו לדרגת האופטמן הוא שימש כקצין מטה בקורפוס ה-12 בסיביו. בשנת 1891 הועבר למחלקה מיוחדת במטכ"ל שעסקה במיפוי של מדינות זרות. עוד באותה שנה הועלה לדרגת מיור, ושימש כראש המטה של הדיוויזיה השמינית באינסברוק. בשנת 1900 הועלה לדרגת אוברסט ומונה לראש מחלקת המיפוי הנזכרת לעיל. תחת הנהגתו, עסקה המחלקה במיפוי של מדינות עוינות, ותכננה זירות מלחמה אפשריות.

הוא הועלה לדרגת מיור-גנרל, וב-1 בנובמבר 1906 קיבל פיקוד על בריגדת החי"ר ה-20 בסדווה, ולאחר מכן על הדיוויזיה ה-49 בווינה. ב-1 בנובמבר 1910 הועלה לדרגת לוטננט-פילדמרשל.

### מלחמת העולם הראשונה

עם פרוץ מלחמת העולם הראשונה בשנת 1914, היה קריטק מפקד דיוויזיית הלנדוור ה-26, שהייתה חלק מהארמייה הרביעית שנפרסה בחזית המזרחית, ופיקד עליה במהלך קרב קומרוב. ב-17 באוקטובר 1914 קיבל פיקוד על הקורפוס ה-17, והועלה לדרגת גנרל חיל הרגלים. הוא פיקד על הקורפוס בצורה מוצלחת בקרב לימנובה, ומאוחר יותר הועבר תחת פיקוד הארמייה השלישית. הוא השתתף בקרבות החורף בהרי הקרפטים, שבמהלכם הקורפוס ה-17 ספג אבדות כבדות.

במהלך ההכנות לקראת מתקפת גורליצה-טרנוב הוחזר הקורפוס שלו לארמייה הרביעית, והשתתף בקרב קרשניק וקרב לובלין. למרות שהוא נודע כמצביא מוצלח, הרי שהיה בעל אופי בירוקרטי ונוקדני שהפך אותו לשנוא על הממונים על ועל הכפופים לו כאחד. מפקד הארמייה השלישית סבטוזר בורוייביץ' כתב עליו שהוא "לא מתאים לפיקוד גבוה". בשנת 1916 הועבר הקורפוס שלו לחזית האיטלקית, ונכלל במסגרת הארמייה ה-11 של ויקטור דנקל. הוא השתתף במתקפת טרנטינו, ולאחר מכן בקרבות הנהר איזונצו. במהלך קרבות אלו הוא היה תחת פיקוד הארמייה החמישית של בורוייביץ', ששינה את דעתו עליו מן הקצה אל הקצה הוא כותב עליו "גנרל יעיל, אנרגטי במיוחד".

בהמשך הוחזר קריטק לחזית המזרחית, הוא הועלה לדרגת גנרל-אוברסט וקיבל פיקוד על הקורפוס העשירי. ב-12 ביולי 1917 הוא החליף את קרל טרשצ'יאנסקי פון נאדוש בתפקיד מפקד הארמייה השלישית. בשיתוף פעולה עם ארמיית הדרום הגרמנית, הוא הצליח לכבוש את בוקובינה. הארמייה השלישית פורקה ב-12 בינואר 1918, וב-16 בינואר קיבל קריטק פיקוד על הארמייה השביעית. עם זאת, הארמייה השביעית פורקה ב-15 באפריל 1918, וקריטק נותר בלא כוח לפקד עליו.

### אחריתו
כיוון שכך, פרש קריטק מהצבא. הוא דחה את תואר האצולה שהוצע לו, וחי את שארית חייו בביתו בווינה. הוא מת ב-3 בספטמבר 1928.

## קישורים חיצוניים

* קרל קריטק באתר המוקדש לצבא האוסטרו-הונגרי 
* קרל קריטק באתר weltkriege 
* קרל קריטק באתר המוקדש לקצינים אוסטריים 

קטגוריה:גנרלים אוסטרו-הונגרים
קטגוריה:מעוטרי צלב הברזל
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:בוגרי האקדמיה הצבאית הטרזיאנית
קטגוריה:ילידי 1861
קטגוריה:נפטרים ב-1928